Správa zo zahraničnej pracovnej cesty
1.Účastník ZPC:
Titul, meno a priezvisko: 		PaedDr. Mária Tekelová
Pracovisko, pracovné zaradenie:	Ministerstvo školstva, vedy, výskumu a športu SR, Stromová 1, 813 30 Bratislava, sekcia regionálneho školstva, odbor špeciálneho a inkluzívneho vzdelávania – odborný zamestnanec 
Znalosť jazykov:			AJ – B1; FrJ – B1; RJ – B1 
2.  Zahraničná pracovná cesta:
Štát, mesto: 				Island, Reykjavik 
Vykonaná v dňoch: 			26. 10. 2016 – 29. 10. 2016
Účel cesty:	Polročné pracovné stretnutie zástupcov členských krajín Európskej agentúry pre špeciálne a inkluzívne vzdelávanie (ďalej aj „E. Agentúra“) 
Spôsob financovania: 		MŠVVaŠ SR
3.  Rámcový program pobytu:
26. 10. 2016 	Cesta Bratislava – Viedeň – Helsinky – Reykjavik
Stretnutie pracovnej skupiny projektu Country Policy Review and Analysis (CPRA - Prehľad a analýza politiky krajiny (so zameraním na vytvorené legislatívne podmienky pre inkluzívne vzdelávanie)
27. 10. 2016	Tematický seminár „Decentralizácia v rámci vzdelávacieho systému – trendy, výzvy a príležitosti“, privítanie ministrom vzdelávania, vedy a kultúry p. Illugi Gunnarssonom
	Diskusia s odborníkmi Islandu v oblasti vzdelávania, výskumu a starostlivosti o deti a žiakov so špeciálnymi výchovno-vzdelávacími potrebami
Paralelné diskusie v 4 pracovných skupinách
Spoločné pracovné stretnutie zboru reprezentantov, národných koordinátorov a zamestnancov E. Agentúry.
Riadená diskusia, téma „Politika podpory vedúcich zamestnancov inkluzívnych škôl“
Oficiálny večer
28. 10. 2016	Rokovanie zboru reprezentantov s prijímaním záverov
Voľby do riadiaceho výboru E. Agentúry
Spoločné stretnutie zboru reprezentantov, národných koordinátorov a zamestnancov E. Agentúry k záverom
Konzultačné pracovné stretnutie zboru reprezentantov k nominácii novej predsedníčky E. Agentúry
Pracovné rozhovory účastníkov polročného stretnutia
Organizovaný voliteľný program
29. 10. 2016	Cesta Reykjavik – Helsinky – Viedeň – Bratislava

4.  Stručný priebeh:
Polročné pracovné stretnutie zástupcov členských krajín v E. Agentúre bolo organizované v spolupráci s Ministerstvom vzdelávania, vedy a kultúry Islandu.
-	Pracovné stretnutie zástupcov krajín zapojených do 2. fázy projektu CPRA (vrátane SR), naplánovanie postupu v tejto fáze, zameranej na zhromaždenie a spracovanie informácií podľa vyvinutej metodológie pilotnými krajinami v 1. fáze projektu.
-	Tematický seminár „Decentralizácia v rámci vzdelávacieho systému – trendy, výzvy a príležitosti“ s účasťou islandských odborníkov z oblasti špeciálneho a inkluzívneho vzdelávania a starostlivosti o osoby so špeciálnymi výchovno-vzdelávacími potrebami  v školstve; privítanie a príspevok ministra vzdelávania, vedy a kultúry, prezentácie zástupcov E. Agentúry – riaditeľa Cor Meijera, p. Verity Donelly a prof. Jón Torfi Jónasson z University of Iceland, s prezentáciou výsledkov z uskutočneného výskumu a z neho vyplývajúcimi odporúčaniami.
-	Diskusia v skupinách s islandskými odborníkmi so zameraním na problematiku týkajúcej sa vzdelávania a starostlivosti o žiakov so špeciálnymi výchovno-vzdelávacími potrebami,  nadväzujúca na tému tematického seminára a stručné prezentácie v rámci témy konferencie (Slovinsko, Island).
-	Riadená paralelná diskusia v 4 skupinách k politike/postupu vedúcemu k podpore vedúcich zamestnancov inkluzívnych škôl, podľa vopred diseminovaného štruktúrovaného dotazníka; v našej skupine na tému „Regionálne rozdiely“, vedená zástupkyňou riaditeľa E. Agentúry, p. Victoriou Soriano za účasti projektového manažéra, p. Haralda Webera. Cieľom je zvýšiť zodpovednosť vedúcich zamestnancov v školstve za vytváranie kvalitných vzdelávacích podmienok v „školách pre všetkých žiakov“.
-	Oficiálny večer s kultúrnym programom žiakov hudobnej školy - na pozvanie ministra školstva, vedy a kultúry Islandu, s vytvoreným priestorom na neformálne rozhovory.
-	Rokovanie zboru reprezentantov – podrobný prehľad o činnosti riadiaceho výboru E. Agentúry, jej aktivitách, výsledkoch, príjmoch a čerpaní rozpočtu za uplynulý polrok, okolnostiach súvisiacich s rozšírením členskej základne o Rumunsko, Bulharsko a Srbsko (súčasný počet členských krajín je 29) a prijatím návrhu, že proces vedúci k Brexitu nebude mať vplyv na členstvo krajín V. Británie v E. Agentúre. Po diskusii k jednotlivým bodom rokovania sme prijali závery, ktoré nadobudnú platnosť po kontrole ich písomnej verzie členmi zboru reprezentantov.
-	Konzultácia k nominácii p. Ara Magraner (Španielsko) po odstupujúcom predsedovi E. Agentúry, p. Per Ch. Gunnvalovi (Dánsko).
-	Vo voľbách do riadiaceho 6-členného výboru E. Agentúry na 3-ročné obdobie, po vypršaní mandátu dvoch členov boli zvolené zo zboru reprezentantov za Lotyšsko – p. Mudíte Reigase a ja za Slovenskú republiku, so začiatkom plnenia úloh vyplývajúcich z čl. 7 štatútu E. Agentúry od 1. januára 2017.
-	Zhrnutie a prezentovanie informácií o prijatých záveroch.
5.  Odporúčané závery: Plniť naďalej úlohy vyplývajúce z členstva SR v E. Agentúre na základe uznesenia vlády SR č. č. 682/2011 v znení UV SR č. 480/2012 podľa jej štatútu https://www.european-agency.org/sites/default/files/about-us/articles/Articles-of-Association-2016w.pdf 
6.   Prehľad prinesenej dokumentácie a miesto jej uloženia
Závery z polročného stretnutia a prezentácie budú sprístupnené jeho účastníkom na internom info-desku E. Agentúry po ich spracovaní. Ďalšie, verejne prístupné materiály, aj v slovenskom jazyku, sú priebežne publikované na internetovom portáli https://www.european-agency.org/.
7.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete. Prenos: aktualizácia informácií na webovom sídle MŠVVaŠ SR - regionálne školstvo, špeciálna výchova a vzdelávanie
Správu vypracovala: 	PaedDr. Mária Tekelová
Dátum: 			09. 11. 2016 
Správu schválil:		Ing. Marian Galan, GR SRŠ